EkBass/fiwiki-20250220-pages-articles huggingface dataset:
Matinkaaren silta

Matinkaaren silta on Helsingin Vanhassakaupungissa sijaitseva 78 metriä pitkä pyöräliikenteen ja jalankulun silta. Se ylittää Vantaanjoen suistoalueen Vanhankaupunginselän pohjoissuulla, Vanhankaupunginkosken eteläpuolella, ja yhdistää Vanhankaupungin Viikinrantaan. Silta maksoi 4,9 miljoonaa markkaa, ja se otettiin käyttöön lokakuussa 1998. Sillan vihki pääministeri Paavo Lipponen. Silta nimettiin Helsingin yhteistoimintapäällikkö Matti Väisäsen mukaan. Matinkaaren silta on vinoköysisilta, jonka pyloni eli kannatinpilari kohoaa 36 metrin korkeuteen. Silta on katettu puukannella. Suomen Rakennusinsinöörien Liitto myönsi Matinkaaren sillalle Vuoden silta 2002 -tunnustuspalkinnon. == Kuvia == Tiedosto:Matinkaaren silta - Marit Henriksson.jpg|Matinkaaren silta == Lähteet == == Aiheesta muualla == Luokka:Helsingin kevyen liikenteen sillat Luokka:Vinoköysisillat Luokka:Vanhakaupunki
Ferdinand II (Napoli)

Ferdinand II (, lempinimi Ferrandino; 26. kesäkuuta 1467 Napoli – 7. syyskuuta tai 5. lokakuuta 1496 Napoli)Ferdinand II Encyclopædia Britannica Online. Viitattu 1.10.2023.Ferrante II The Oxford Dictionary of the Renaissance (2003), Oxford Reference. Viitattu 1.10.2023. oli Napolin kuningaskunnan kuningas vuosina 1495–1496. Ferdinand II:n isä oli kuningas Alfonso II ja isoisä kuningas Ferdinand I. Ferdinand II:n äiti oli Ippolita Maria Sforza, jonka isä oli Milanon herttua Francesco Sforza. Milanon herttuatar Isabella Aragonialainen oli Ferdinand II:n sisko.Ippolita (1446–1484) Women in World History: A Biographical Encyclopedia (2002), Encyclopedia.com. Viitattu 1.10.2023. Ferdinand sai Capuan ruhtinaan ja kruununprinssiksi tultuaan Calabrian herttuan arvon. Hänet tunnettiin humanistina ja hän oli kansan parissa suosittu. Kruununprinssi Ferdinand johti vuonna 1494 sotilaallista vastarintaa, kun Napolin valtaistuinta tavoitellut Ranskan kuningas Kaarle VIII saapui armeijoineen Etelä-Italiaan. Ferdinand ei onnistunut pysäyttämään ranskalaisia ja palasi pääkaupunkiin Napoliin, jossa hänen isänsä Alfonso II luovutti kruunun hänelle 23. tammikuuta 1495. Ranskalaiset valtasivat jo seuraavassa kuussa Napolin kaupungin, jolloin Ferdinand II pakeni ensin Ischian ja sitten Sisilian saarelle. Hän sai kuitenkin tuekseen Venetsian liigana tunnetun liittokunnan ja valtasi pian takaisin Napolin, josta Kaarle VIII oli jo lähtenyt. Ferdinand karkotti ranskalaiset kokonaan valtakuntansa alueelta espanjalaisen sotapäällikön Gonzalo Fernández de Córdoban ja Venetsian laivaston tuella kesään 1496 mennessä. Hän kuitenkin kuoli syksyllä 1496 vain 29-vuotiaana, jolloin kuninkaaksi tuli hänen setänsä Fredrik.Risto Kari: Historian ABC: Kaikkien aikojen valtiot 4, s. 16. Tammi, Helsinki 2001. Ferdinand nai vuonna 1496 itseään yli kymmenen vuotta nuoremman tätipuolensa, Napolin prinsessa Johannan, mutta heille ei syntynyt lapsia.Joanna of Naples (1478–1518) Women in World History: A Biographical Encyclopedia (2002), Encyclopedia.com. Viitattu 10.1.2023. ==Lähteet== ==Aiheesta muualla== Luokka:Napolin hallitsijat Luokka:Vuonna 1467 syntyneet Luokka:Vuonna 1496 kuolleet
Levice (piiri)

Levicen piiri () on piiri Slovakian eteläosassa. Se on yksi Nitran alueen seitsemästä piiristä. Pinta-alaltaan (1 551,14 km²) Levicen piiri on Slovakian laajin. Vuonna 2022 lopussa piirin väkiluku oli 108 982\. Piirin keskuksena toimii Levicen kaupunki. Levicen piirissä Mochovcessä sijaitseva Mochovcen ydinvoimalaitos on Slovakian suurimpia sähköntuotantolaitoksia. Sen kolmas ydinvoimalayksikkö on käyttöönottotestivaiheessa ja neljättä rakennetaaan (10/2023). ==Piirin kunnat== Piirissä on 89 kuntaa, joista neljällä on kaupungin asema (Levice, Tlmače, Šahy, Želiezovce). * Bajka * Bátovce * Beša * Bielovce * Bohunice * Bory * Brhlovce * Čajkov * Čaka * Čata * Demandice * Devičany * Dolná Seč * Dolné Semerovce * Dolný Pial * Domadice * Drženice * Farná * Hokovce * Hontianska Vrbica * Hontianske Trsťany * Horná Seč * Horné Semerovce * Horné Turovce * Horný Pial * Hrkovce * Hronovce * Hronské Kľačany * Hronské Kosihy * Iňa * Ipeľské Úľany * Ipeľský Sokolec * Jabloňovce * Jesenské * Jur nad Hronom * Kalná nad Hronom * Keť * Kozárovce * Krškany * Kubáňovo * Kukučínov * Kuraľany * Levice * Lok * Lontov * Lula * Málaš * Malé Kozmálovce * Malé Ludince * Mýtne Ludany * Nová Dedina * Nový Tekov * Nýrovce * Ondrejovce * Pastovce * Pečenice * Plášťovce * Plavé Vozokany * Podlužany * Pohronský Ruskov * Pukanec * Rybník * Santovka * Sazdice * Sikenica * Slatina * Starý Hrádok * Starý Tekov * Šahy * Šalov * Šarovce * Tehla * Tekovské Lužany * Tekovský Hrádok * Tlmače * Tupá * Turá * Uhliská * Veľké Kozmálovce * Veľké Ludince * Veľké Turovce * Veľký Ďur * Vyškovce nad Ipľom * Vyšné nad Hronom * Zalaba * Zbrojníky * Želiezovce * Žemberovce * Žemliare == Lähteet == == Aiheesta muualla== * Luokka:Slovakian piirit Luokka:Nitran alue
Sinisievikki

Sinisievikki (Nemophila menziesii) on Pohjois-Amerikasta kotoisin oleva sievikki- tai lemmikkikasveihin kuuluva kasvilaji. Se on yksivuotinen ruoho, joka tunnetaan koristekasvina käytettynä kesäkukkana. Sinisievikki kasvaa 10–30 senttimetriä korkeaksi. Kukat kasvavat yksittäin pitkissä kukkaperissä lehtihangoista. Kukan teriö on 1,5–4 cm leveä, viisiliuskainen ja vaaleansininen. Sinisievikki esiintyy Pohjois-Amerikan länsiosassa: Yhdysvalloissa Kaliforniassa, Nevadassa, Oregonissa, Wyomingissa ja Alaskassa, Meksikossa Baja Californiassa. Lajin luontaista elinympäristöä ovat tuoreet, avoimet kasvupaikat, kuten niityt ja ruohostot, avoimet rinnemetsät.Pinkka – Lajintuntemuksen oppimisympäristö: Sinisievikki (Nemophila menziesii) == Lähteet == == Aiheesta muualla == * Suomen Lajitietokeskus: Sinisievikki – Nemophila menziesii Luokka:Lemmikkikasvit
Milan Majerský

Milan Majerský (s. 12. toukokuuta 1971) on slovakialainen poliitikko. Hänet valittiin Kristillisdemokraattisen KDH-puolueen johtoon vuonna 2020 ja toiselle kaudelle 2022. == Lähteet == Luokka:Slovakialaiset poliitikot Luokka:Puolueiden puheenjohtajat Luokka:Vuonna 1971 syntyneet Luokka:Elävät henkilöt
Kansainvälisen kauppaoikeuden toimikunta

Kansainvälisen kauppaoikeuden toimikunta (eng. United Nations Commission on International Trade Law, UNCITRAL) on Yhdistyneiden kansakuntien yleiskokousta avustava elin, jonka päämääränä on edistää kansainvälisen kauppaoikeuden yhtenäistämistä. Toimikunta perustettiin yleiskokouksen päätöslauselmalla vuonna 1996. Sitä ei tule sekoittaa Kansainvälisen oikeuden toimikuntaan. Kansainvälisen kauppaoikeuden toimikunnan tehtävänä on edistää samalla alalla toimivien järjestöjen työtä ja yhteistoimintaa, kansainvälisten yleissopimusten ja mallilakien valmistelua ja yhtenäistä tulkintaa sekä kauppaehtojen, -tapojen ja -käytäntöjen kodifioimista ja hyväksymistä. Se myös levittää eri maiden kauppaoikeuden kehitystä koskevaa tietoa. Toimikunta on laatinut irtaimen kauppaa, merikuljetusta, välimiesmenettelyä ja maksujärjestelmiä koskevia säädösehdotuksia. Sen työn tuloksen on myös syntynyt useita yleissopimuksia ja muita asiakirjoja, kuten yleissopimus kansainvälistä tavaran kauppaa koskevista sopimuksista. Kansainvälisen kauppaoikeuden toimikunnan jäseninä ei ole yksityishenkilöitä, vaan ainoastaan valtioita. Toimikunta koostuu 60 YK:n jäsenvaltiosta, jotka edustavat eri alueita sekä erilaisia oikeudellisia ja taloudellisia järjestelmiä ja joiden jäsenyyskausi on kuusi vuotta. Toimikunta työskentelee työryhmiin jakautuneena, ja se kokoutuu vuosittain joko New Yorkissa tai Wienissä. Sitä avustaa sihteeristö, joka työskentelee Wienissä. == Lähteet == Luokka:Yhdistyneiden kansakuntien yleiskokouksen alaiset toimielimet Luokka:Kansainvälisen kaupan järjestöt
Jonas Karlsson (näyttelijä)

Jonas Karlsson (s. 11. maaliskuuta 1971 Salemin kunta) on ruotsalainen näyttelijä ja kirjailija. Hän teki ensimmäisen elokuvaroolinsa kymmenvuotiaana elokuvassa Rasmus på luffen (1981). Karlsson pääsi vuonna 1994 Ruotsin teatterikorkeakouluun, minkä jälkeen hän alkoi esiintyä säännöllisesti teatterissa ja elokuvissa. Hänet on palkittu kahdesti parhaan miespääosan Guldbaggella, vuosina 2003 ja 2021. Näyttelemisen lisäksi Karlsson on kirjoittanut novelleja ja romaaneja. ==Lähteet== ==Aiheesta muualla== Luokka:Ruotsalaiset näyttelijät Luokka:Ruotsalaiset kirjailijat Luokka:Vuonna 1971 syntyneet Luokka:Elävät henkilöt
Reptile (elokuva)

Reptile on vuonna 2023 ensi-iltansa saanut yhdysvaltalainen Grant Singerin ohjaama jännityselokuva, jonka Singer on myös käsikirjoittanut yhdessä Benjamin Brewerin ja Benicio del Toron kanssa. Se on myös ensimmäinen Singerin ohjaama pitkä elokuva. Del Toro esittää pääosassa rikosetsivä Tom Nicholsia, joka tutkii nuoren kiinteistövälittäjän murhaa. Muissa pääosissa ovat Justin Timberlake, Alicia Silverstone, Eric Bogosian, Ato Essandoh, Domenick Lombardozzi ja Michael Pitt. Reptile sai ensi-iltansa Toronton elokuvajuhlilla 8. syyskuuta 2023. Se julkaistiin suoratoistopalvelu Netflixissä 29. syyskuuta 2023. ==Näyttelijät== ==Lähteet== ==Aiheesta muualla== * Luokka:Vuoden 2023 yhdysvaltalaiset elokuvat Luokka:Yhdysvaltalaiset jännityselokuvat
Reptile

Reptile voi tarkoittaa seuraavia: * Reptile, Grant Singerin ohjaama elokuva vuodelta 2023 * The Reptile, suom. Käärmeihmiset, John Gillingin ohjaama elokuva vuodelta 1966 * Reptile, Eric Claptonin albumi vuodelta 2001 * Reptile, hahmo videopelisarjassa Mortal Kombat.
Mladí progresívci

Mladái progresívci () on slovakialainen poliittinen poliittista keskuusta edustava liberaalinen nuorisojärjestö. Sen emopuolue on Progresívne Slovensko. Järjestön perustaminen aloitettiin loppuvuodesta 2017 ja aluksi se toimi nimellä Poďme Slovensko (), joka rekisteröitiin tammikuussa 2018. Nykyisessä muodossaan nuorisojärjestö aloitti joulukuussa 2018. Järjestö on Euroopan liberaalinuorten (LYMEC) täysjäsen. == Lähteet == Luokka:Slovakialaiset järjestöt Luokka:Poliittiset nuorisojärjestöt
Fredrik (Napoli)

Fredrik (; 16. lokakuuta 1451 Napoli – 9. marraskuuta 1504 lähellä Toursia, Ranska)Gino Benzoni: FEDERICO d'Aragona, re di Napoli Dizionario Biografico degli Italiani (1995), Treccani. Viitattu 1.10.2023.Federico d'Aragona The Oxford Dictionary of the Renaissance (2003), Oxford Reference. Viitattu 1.10.2023. oli Napolin kuningaskunnan kuningas vuosina 1496–1501. Hän oli viimeinen Trastámara-sukuun kuulunut Napolin kuningas. Fredrik oli kuningas Ferdinand I:n ja kuningatar Isabellan toiseksi vanhin poika. Fredrik vietti nuoruutensa Ranskassa Ludvig XI:n hovissa ja palasi kotimaahansa vuonna 1482. Hän osallistui Napolin puolustukseen Ranskan kuningas Kaarle VIII:n hyökkäystä vastaan. Fredrikin veli Alfonso II luovutti vuonna 1495 kruunun pojalleen Ferdinand II:lle, joka puolestaan kuoli seuraavana vuonna, ja Fredrikistä tuli siten kuningas.Ferdinand II Encyclopædia Britannica Online. Viitattu 1.10.2023. Napolin kuningaskunta oli juuri pelastunut Ranskan valloitukselta, mutta vuonna 1500 Ranska ja Espanja päättivät salaisella sopimuksella jakaa sen keskenään. Seuraavana vuonna ranskalais-espanjalaiset joukot tunkeutuivat maahan ja paavi Aleksanteri VI julisti Fredrikin erotetuksi.Risto Kari: Historian ABC: Kaikkien aikojen valtiot 4, s. 16. Tammi, Helsinki 2001. Hänet pakotettiin luovuttamaan valtakuntansa Ranskan Ludvig XII:lle, joka antoi hänelle vastineeksi Mainen kreivin arvon. Fredrikin ensimmäisenä puolisona oli vuodesta 1478 Anna Savoijilainen, Savoijin herttuan Amadeus IX:n tytär, joka kuoli jo kaksi vuotta myöhemmin.Anna of Savoy (1455–1480) Women in World History: A Biographical Encyclopedia (2002), Encyclopedia.com. Viitattu 1.10.2023. Toisena puolisona oli vuodesta 1487 Isabella del Balzo. Fredrikillä oli kolme poikaa ja kolme tytärtä. Vanhin poika oli Calabrian herttua Ferdinand.Isabella del Balzo (d. 1533) Women in World History: A Biographical Encyclopedia (2002), Encyclopedia.com. Viitattu 1.10.2023. Fredrik kuoli Montils du Plessis-les-Toursissa Ranskassa vuonna 1504. ==Lähteet== ==Aiheesta muualla== Luokka:Napolin hallitsijat Luokka:Vuonna 1451 syntyneet Luokka:Vuonna 1496 kuolleet
Juha Mustonen

Juha Petri Mustonen (s. 1971) on suomalainen ulkoasiainhallinnon virkamies. Mustonen toimii Suomen Brysselin edustustojen yhteishallinnossa lähetystöneuvoksena. Mustonen on työskennellyt Euroopan parlamentin palveluksessa, YK:n nuorisotutkimusprojektissa, presidentti Martti Ahtisaaren perustamassa konfliktinratkaisujärjestö CMI:ssä ja ulkoministeriössä. Mustonen oli mukana perustamassa Eurooppalaisen Suomen nuoriso-osastoa (Eurooppanuoret ry) 1990-luvun puolivälissä toimien sen puheenjohtajana. Anders Chydenius -säätiön asiamiehenä hän on toiminut vuodesta 2006. Säätiö julkaisi Mustosen laatiman selvityksen ”Demokratia osana kestävää kehitystä. Aloite pohjoismaisen demokratiakeskustelun edistämiseksi” elokuussa 2020. Chydenius- Instituutin kannatusyhdistys myönsi Mustoselle Chydenius-mitalin tunnustuksena ansiokkaasta työstä Anders Chydeniuksen elämäntyön hyväksi vuonna 2022. Suomen Leijonan I luokan ritarimerkin hän sai vuonna 2018. Juha Mustonen opiskeli valtiotieteitä Helsingin yliopistossa. Hänen puolisonsa on Euroopan komission jäsen Jutta Urpilainen. == Lähteet == Luokka:Suomalaiset virkamiehet Luokka:Elävät henkilöt Luokka:Vuonna 1971 syntyneet
Sambian naisten jalkapallomaajoukkue

Sambian naisten jalkapallomaajoukkue on Sambian naisten edustusjoukkue jalkapallossa. Sambia selviytyi Tokion kesäolympialaisiin vuonna 2021. Joukkueen pelit turnauksessa jäivät alkulohkoon, se hävisi turnauksessa kaksi ottelua, ja pelasi tasan Kiinaa vastaan. Joukkueen kapteeni Barbra Banda teki hattutempun sekä Kiinaa että Hollantia vastaan, ja on ensimmäinen pelaaja joka on tehnyt hattutempun kahdessa peräkkäisessä olympiaottelussa. Vuonna 2023 Sambia pelasi ensimmäistä kertaa MM-kisoissa. Se hävisi ensimmäiset ottelunsa Espanjalle ja Japanille, molemmille 0–5. Kolmannessa ottelussa Sambia voitti Costa Rican 3–1, mutta joukkueen turnaus päättyi alkulohkoon. Sambia on pelannut Afrikan-mestaruuskisoissa neljästi. Vuoden 2022 turnauksessa se sijoittui ensimmäistä kertaa kolmen parhaan joukkoon, voitettuaan Nigerian pronssiottelussa 1–0. == Lähteet == Luokka:Naisten jalkapallomaajoukkueet Luokka:Sambian jalkapallo
Bill Cassidy

William Morgan ”Bill” Cassidy (s. 28. syyskuuta 1957 Highland Park, Illinois) on yhdysvaltalainen lääkäri ja republikaanipoliitikko. Hän on edustanut Louisianan osavaltiota Yhdysvaltain senaatissa vuodesta 2015 lähtien päihitettyään istuvan demokraattisenaattorin Mary Landrieun vaaleissa. Aiemmin hän on edustanut Louisianan 6. vaalipiiriä Yhdysvaltain edustajainhuoneessa vuosina 2009–2015 ja ollut Louisianan senaatin jäsen vuosina 2006–2009. Jotkut ovat pitäneet Cassidyä maltillisena republikaanina. Hän oli yksi republikaaneista, jotka äänestivät Donald Trumpin toisen virkarikossyytteen puolesta. Cassidy vastustaa aborttia 20 viikon jälkeen ja liittovaltion rahoitusta aborteille. Hän vastustaa myös aselakien tiukentamista. Ennen poliitikonuraansa Cassidy toimi gastroenterologina. Hänen vaimonsa on myös lääkäri, ja he tapasivat toisensa opintojensa aikana. Heillä on kolme lasta. == Lähteet == == Aiheesta muualla == * Cassidyn senaattisivut * Cassidyn kampanjasivut Luokka:Yhdysvaltain senaatin jäsenet Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Yhdysvaltalaiset lääkärit Luokka:Vuonna 1957 syntyneet Luokka:Elävät henkilöt
Bruflat

Bruflat on taajama Etnedalin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 0,4 neliökilometriä ja asukasluku 225 vuoden 2022 alussa. ==Lähteet== ==Aiheesta muualla== Luokka:Norjan taajamat Luokka:Etnedal
Sigurd Lybeck

Sigurd Lybeck (25. syyskuuta 1895 Etnedal – 5. marraskuuta 1975) oli norjalainen maanviljelijä ja kirjailija. Hän loi tunnetun Jens von Bustenskjold -huumorihahmon. ==Lähteet== ==Aiheesta muualla== Luokka:Norjalaiset kirjailijat Luokka:Norjalaiset maanviljelijät Luokka:Vuonna 1895 syntyneet Luokka:Vuonna 1975 kuolleet
Jens von Bustenskjold

Jens von Bustenskjold on norjalainen sarjakuvahahmo, jonka loi 1930-luvulla Sigurd Lybeck. Anders Bjørgaard piirsi Lybeckin käsikirjoittamaa nimikkosarjaa vuosina 1934–1970, ja Lybeck kirjoitti von Bustenskjoldista myös romaaneja. Vuonna 1958 ilmestyi Helge Lunden ohjaama elokuva. Jens von Bustenskjold on maanviljelijä, joka asuu kuvitteellisessa Oladalenin kylässä, jonka Lybeck loi oman kotikuntansa Etnedalin pohjalta. ==Lähteet== Luokka:Sarjakuvahahmot
Georgina Rodríguez

Georgina Rodríguez (s. 27. tammikuuta 1994 Buenos Aires, Argentiina) on espanjalainen malli, tanssija, somevaikuttaja ja liikenainen. Rodríguez on ollut yhdessä vuodesta 2016 jalkapallotähti Cristiano Ronaldon kanssa ja heillä on kaksi yhteistä lasta. Marraskuussa 2017 he saivat tyttären. Viimeisin raskaus tapahtui vuonna 2022, jolloin Rodríguezin synnyttämistä kaksosista poika kuoli, mutta tyttö jäi henkiin. Rodríguezin elämästä tehtiin vuonna 2022 Netflixiin tositelevisiosarja Minä olen Georgina. == Lähteet == Luokka:Espanjalaiset mallit Luokka:Espanjalaiset tanssijat Luokka:Cristiano Ronaldo Luokka:Vuonna 1994 syntyneet Luokka:Elävät henkilöt
Suomalais-virolainen kulttuurisäätiö

Suomalais-virolainen kulttuurisäätiö on Suomen ja Viron välistä kulttuuri- ja taidealojen yhteistyötä vahvistava, maiden molemminpuolista kielitaitoa parantava ja maiden yhteisten hankkeiden kehittämistä sekä kolmansiin maihin suuntautuvan kulttuuriviennin edistämistä tukeva säätiö. Suomalais-virolainen kulttuurirahasto tukee Suomen ja Viron yhteisiä taide-, kulttuuri- ja koulutushankkeita apurahoilla, joita voidaan myöntää yksityishenkilöille ja yhteisöille. Säätiö on rekisteröity vuonna 2017 Suomessa, mutta säätiön hallitukseen kuuluu jäseniä Suomesta ja Virosta. Säätiön varojen tarkoituksenmukaista hallintaa, tukien myöntämistä sekä strategisten päätösten laatua valvoo suomalaisista ja virolaisista kulttuuri-, talous- ja taidealojen asiantuntijoista koostuva laajapohjainen hallintoneuvosto. Säätiön toimitusjohtaja on Jaana Vasama, ja sen hallitukseen kuuluvat puheenjohtaja Gunnar Okk, Petteri Aarnos, Riho Grünthal, Sirje Helme, Rein Lang sekä Sofi Oksanen. Ajatus säätiön perustamisesta syntyi vuonna 2008, ja sitä ehdottivat entinen Suomen Viron-suurlähettiläs Jaakko Blomberg sekä Pohjoismaisen Investointipankin varapääjohtaja Gunnar Okk Suomen ja Viron pääministereiden tilaamassa Suomen ja Viron yhteistyön mahdollisuudet 2008 -raportissa. Suomalais-virolaisen kulttuurisäätiön ovat perustaneet 24 yksityishenkilöä sekä 15 yritystä ja yhteisöä Suomesta ja Virosta. Säätiön perustajiin kuuluvat muun muassa Tallinnan yliopisto, Turun yliopisto, Åbo Akademi, Tallinnan teknillinen yliopisto ja Tarton yliopisto. Suomen ja Viron valtiot tekivät merkittävät lahjoitukset säätiölle valtioiden viettäessä itsenäisyyksiensä satavuotisjuhlia. == Katso myös == * Suomen Viro-yhdistysten liitto * Talsinki * Tampere maja * Tuglas-seura * Viron Suomen-instiruutti == Lähteet == *
Dinitrofenoli

Dinitrofenolilla on kuusi isomeeria: 2,3-dinitrofenoli, 2,4-dinitrofenoli, 2,5-dinitrofenoli, 2,6-dinitrofenoli, 3,4-dinitrofenoli ja 3,5-dinitrofenoli. Dinitrofenolit ovat fenolin nitroderivaatteja. Ne muodostavat myös joitakin rikkakasvien torjunta-aineiden ydinrakenteita, joita kutsutaan yhteisesti dinitrofenolirikkakasvien torjunta-aineiksi. Dinitrofenolien kemiallinen kaava on C6H4N2O5. Luokka:Fenolit
São Tomé ja Príncipen kansalaisuus

São Tomé ja Príncipen kansalaisuus on laillinen suhde São Tomén ja Príncipen demokraattisen tasavallan ja yksittäisen henkilön välillä. Maassa noudatetaan lähtökohtaisesti ius soli -periaatetta. == Kansalaisuuden saaminen syntymällä == Syntyperäisiä São Tomén ja Príncipen kansalaisia ovat maan perustuslain mukaan sellaiset henkilöt, jotka ovat syntyneet valtion maaperällä. Myös henkilöt, joiden vanhemmista vähintään toinen on maan kansalainen henkilön syntyessä, on syntyperäinen São Tomén ja Príncipen kansalainen. == Kansalaisuuden saaminen hakemuksella == Hakemuksen perusteella São Tomén ja Príncipen kansalaisuuden voi saada sellainen henkilö, joka täyttää seuraavat ehdot:Manby (2016): s. 93 * on asunut maassa vähintään 5 vuotta * osaa todistettavasti portugalia tai jotain muuta maan kansallista kieltä * tuntee maan perinteitä ja tapoja * on luopunut kaikista muista kansalaisuuksistaan * on täysivaltainen Hakijan alaikäiset lapset voivat saada kansalaisuuden automaattisesti vanhempansa hakemuksella. == Kaksoiskansalaisuus == São Tomé ja Príncipe on sallinut kaksoiskansalaisuuden vuodesta 2003 lähtien.Manby (2016): s. 79 Maan presidentin tulee kuitenkin olla vain syntyperäinen São Tomén ja Príncipen eikä minkään muun maan kansalainen. == Lähteet == * Manby, Bronwen (2016): Citizenship Law in Africa, African Minds, Kapkaupunki, === Viitteet === kansalaisuus Luokka:Kansalaisuus
InfluxDB

InfluxDB on aikasarjatietojen käsittelyyn suunnattu tietokantajärjestelmä. Ohjelmiston kehittäjä on vuonna 2012 perustettu InfluxData. Ohjelmisto on julkaistu vuonna 2013 MIT-lisenssillä ja siitä on saatavilla kaupallinen versio. Perinteiset relaatiomallin mukaiset ohjelmistot eivät sovellu hyvin aikasarjatietojen käsittelyyn, jonka InfluxDB pyrkii korjaamaan. Ohjelmistoa käytetään tietojen seurantajärjestelmissä, joista voidaan tuottaa hälytyksiä epätavallisten tietojen mukaan. InfluxDB:tä on käytetty CERNissä mittaustietojen keräämiseen, mutta ovat siirtyneet VictoriaMetricsiin. InfluxDB:n kehittäjät ovat kertoneet ratkaiseensa pullonkaulana olleen ongelman. Ohjelmisto on kirjoitettu Go-kielellä ja sen tallennuskäsittely on kirjoitettu Rust-kielellä. Ohjelmisto käyttää Apache Arrow:ta. == Lähteet == == Aiheesta muualla == * Viralliset verkkosivut * InfluxDB Edge Githubissa Luokka:Tilasto-ohjelmistot Luokka:Tietokantojen hallintajärjestelmät
Drew Weissman

Drew Weissman (s. 7. syyskuuta 1959 Lexington, Massachusetts, Yhdysvallat) on yhdysvaltalainen lääkäri, lääketieteen tutkija ja professori, joka palkittiin 2023 Katalin Karikón kanssa Nobelin lääketieteen palkinnolla. He onnistuivat muokkaamaan lähetti-RNA:ta niin, että se säilyi elimistössä normaalia pidempään. Tutkimuksen pohjalta on kehitetty esimerkiksi mRNA-pohjainen SARS- CoV-2-rokote. == Nuoruus ja opinnot == Weissman syntyi 1959 Massachusettsin Lexingtonissa. Nuorena hän nautti urheilusta, itsepuolustuslajeista sekä tieteistä ja valmisti high school -aikana isänsä perustamassa yrityksessä optisia peilejä satelliitteja varten. Weissman opiskeli biokemiaa ja entsymologiaa Brandeisin yliopistossa ja suoritti 1981 maisterin tutkinnon. Lääketieteen tohtoriksi hän valmistui 1987 Bostonin yliopistosta. Siellä Weissmanin alaa olivat immunologia ja mikrobiologia. Hän sai 1990 valmiiksi erikoistumisjaksonsa sisätaudeista Bostonin Beth Israel -sairaalassa. == Ura == Weissman pääsi vuonna 1990 työskentelemään Yhdysvaltain terveysvirastoon, missä hän toimi neljän vuoden ajan Anthony Faucin alaisuudessa National Institute of Allergy and Infectious Diseasen laboratoriossa. Weissmanista tuli 1997 Pennsylvanian yliopiston tutkija, ja hän toimi 2006–2013 lääketieteen associate professorina ja professorina 2013–2021. Hän työskenteli 2007–2016 myös Philadelphian veteraanisairaalan lääkärinä. Pennsylvanian yliopistossa Weissman alkoi tehdä yhteistyötä Katalin Karikón kanssa RNA:n ja lähetti-RNA:n parissa. Weissman ja Karikó havaitsivat 2000-luvun alkupuolella, että muokatulla lähetti-RNA:lla pystyi välttämään elimistön immuunijärjestelmän välittömän reaktion. Näin lähetti-RNA pystyy olemaan aktiivinen pidempään ja pääsemään soluihin, jotka sitten voivat alkaa tuottaa antigeenejä tai muita proteiineja tauteja vastaan taistelemiseen. Tutkijat olivat muokanneet lähetti-RNA:ta korvaamalla uridiinin pseudouridiinilla. Weissman aloitti 2021 Pennsylvanian yliopiston rokotetutkimuksen Roberts-professorina sekä Penn- instituutin RNA-innovaatioiden johtajana. == Merkitys ja tunnustukset == Weissman on saanut monia tunnustuksia työstään ja sen vaikutuksista rokotetutkimukseen. Weissman on saanut muun muassa Asturian ruhtinattaren palkinnon (2021), Albert Lasker -palkinnon kliinisestä lääketieteellisestä tutkimustyöstä (2021), Louisa Gross Horwitz -palkinnon (2021), Japani- palkinnon (2022) ja Nobelin lääketieteen palkinnon (2023). Weissmanin ja Karikón tutkimustyö sai maailmanlaajuista huomiota koronapandemian myötä, sillä heidän tutkimuksensa auttoivat kehittämään nopeasti SARS- CoV-2-rokotteita uutta koronavirusta ja sen aiheuttamaa covid-19-tautia vastaan. == Lähteet == == Aiheesta muualla == *Weissman Philadelhian yliopiston lääketieteellisen sivuilla Luokka:Yhdysvaltalaiset lääkärit Luokka:Yhdysvaltalaiset professorit Luokka:Immunologit Luokka:Nobelin fysiologian tai lääketieteen palkinnon saajat Luokka:Vuonna 1959 syntyneet Luokka:Elävät henkilöt
São Tomé ja Príncipen kansalliskokous

São Tomé ja Príncipen kansalliskokous () on São Tomé ja Príncipen yksikamarinen parlamentti, joka käyttää maassa korkeinta lainsäädännöllistä valtaa. Se koostuu 55 vaaleilla valitusta edustajasta, joiden kauden pituus on 4 vuotta. == Historia == Kansalliskokous perustettiin vuonna 1975. Ensimmäiset edustajat valittiin 7. ja 8. heinäkuuta pidetyissä vaaleissa, ja maa itsenäistyi viikkoa myöhemmin. Ensimmäisen kansalliskokouksen virkakausi oli vain 90 päivää ja uudet vaalit pidettiin jo joulukuussa 1975. Vuonna 2000 kansalliskokouksesta tuli Parlamenttienvälinen liiton jäsen. Viimeisimmät vaalit järjestettiin vuonna 2022, jossa suurimmaksi puolueeksi nousi ADI. == Edustajat == Edustajien tulee olla täysivaltaisia äänioikeutettuja (väh. 18-vuotiaita São Tomé ja Príncipen kansalaisia), joilta ei ole lakiteitse viety poliittisia oikeuksia esim. vankeustuomion vuoksi. Perustuslain mukaan kansalliskokouksen edustajien tulee edustaa kaikkia sãotomépríncipeläisiä eikä vain omaa vaalipiiriään. Kiintiöpaikkoja erityisryhmille ei käytännössä ole, mutta tasa-arvolain mukaan vaaleissa ehdokaslistojen kahden ensimmäisen ehdokkaan tulee edustaa molempia sukupuolia. Lain tarkoitus on pyrkiä siihen, että molemmilla sukupuolilla olisi vähintään 40 % edustus parlamentissa. Kansalliskokouksen toimintaa johtaa puhemies, joka on 8. marraskuuta 2022 lähtien ollut ADI-puoluetta edustava Celmira Sacramento. == Lähteet == Luokka:São Tomé ja Príncipen politiikka Luokka:Kansalliset parlamentit
Silisidi

Silisidi on piin ja jonkin piitä elektropositiivisemman alkuaineen muodostama yhdiste. Silisidien rakenne ja ominaisuudet vaihtelevat runsaasti. Alkalimetallien ja maa-alkalimetallien silisidit ovat ominaisuuksiltaan ioniyhdisteiden kaltaisia. Pii on näissä negatiivisesti varautuneina anioneina, joiden rakenne voi olla esimerkiksi Si4-, Si26-, Si44- tai Si46-. Yhteistä ionirakenteisille silisideille on, että ne ovat sähköneristeitä ja reagoivat veden tai happojen kanssa hajoten silaaniksi.Werner Zulehner, Bernd Neuer & Gerhard Rau: "Silicon", teoksessa Ullmann's Encyclopedia of Industrial Chemistry, John Wiley & Sons, New York, 2000. Eräät metallit, esimerkiksi vismutti, muodostavat molekyylirakenteisia silisidejä. Useat siirtymämetallit muodostavat silisidejä, jotka ovat kovia ja stabiileja korkeissakin lämpötiloissa. Ne johtavat sähköä tai ovat puolijohteita. Toisinaan näiden siirtymämetallisilisidien katsotaan olevan metalliseoksia.Gerhard Sauthoff: "Intermetallics", teoksessa Ullmann's Encyclopedia of Industrial Chemistry, John Wiley & Sons, New York, 2006. Silisidejä valmistetaan kuumentamalla piitä ja metallia tai pelkistämällä piidioksidin ja metallioksidin seosta hiilellä tai alumiinilla. Siirtymämetallisilisideillä on käyttöä rakennemateriaaleina ja elektroniikkateollisuudessa. ==Lähteet== Luokka:Piiyhdisteet
Vaasan Suomalainen Klubi

Vaasan Suomalainen Klubi on Vaasassa toimiva yhdistysVaasan Suomalaisen Klubin kotisivut, jonka tarkoituksena on vaalia suomalaista kulttuuria, suomalaiskansallisia perinteitä sekä tarjota jäsenilleen tilaisuuksia keskinäiseen yhdessäoloon ja keskusteluun yhteiskunnallisten, sivistyksellisten ja taloudellisten kysymysten pohtimista varten. == Klubin toiminta == Klubi järjestää jäsenilleen klubi-iltoja, vierailuja ja juhlia. Klubi-illoissa vieraana on yhteiskunnan eri osa-alueilta merkittäviä paikallisia tai valtakunnallisia vaikuttajia ja asiantuntijoita, joiden alustusten ja esitelmien pohjalta käydään vilkas keskustelu. Vierailut suuntautuvat eri kulttuurikohteisiin tai yrityksiin. Klubin perinteisiin kuuluu kevätkokouksen yhteydessä tarjottava hernekeitto ja syyskokouksessa hirvikeitto. Itsenäisyyspäivää klubi juhlistaa yhteisellä juhlaillallisella. Jo 1920-luvulta lähtien on pidetty Mateenmätiyhdistyksen kokous ennen joulua, ja siinä nautitaan mateenmätiä perinteisine lisukkeineen ja juomineen. == Klubin historia == Klubin syntysanojen lausujana pidetään rakennusmestari Huugo Mynttiä ja klubin perustamiskokous pidettiin huhtikuun 4. päivänä 1917. Klubi on toiminut alusta asti Vaasan seudun suomenkielisen teollisuuden, liike-elämän, koulutuksen ja kulttuurin kehittämisessä sekä omalta osaltaan auttanut alueen monipuolista ja edistyksellistä kehittymistä. == Kokoontumispaikka == Klubi kokoontuu kuukausittain kesää lukuun ottamatta Vaasan keskustassa sijaitsevassa ravintola Bankissa. Klubissa on noin 150 jäsentä ja puheenjohtajana toimii Heikki Uusitalo. == Katso myös == Muita Suomalaisia Klubeja. == Lähteet == == Kirjallisuutta == * Teuvo Roden: Vaasan Suomalainen Klubi 1917 – 2017, ISBN 9789525559590 * Erkki Malmivaara Vaasan suomalainen klubi 1917-1992 * Ilmari Laukkonen: Vaasan suomalainen klubi 70-vuotias : historiikki ajalta 1978-1987 * Kosti Könni: Vaasan suomalainen klubi 1917-1967 * Toivo T. Rinne: Vaasan Suomalainen Klubi 1917-1942 == Aiheesta muualla == * Vaasalaisia.info, Tapio Parkkari: Näe syvemmälle Vaasaan: Suomalainen klubi * Kansalliskirjasto, Digitaaliset aineistot: Artikkeli Vaasan Suomalaisen Klubin perustamiskokouksesta, Vaasa-lehdessä 5.4.1917 Luokka:Suomalaiset kerhot ja yhteisöt Luokka:Yksityisklubit Luokka:Vaasa
Tofiga Vaevalu Falani

Sir Tofiga Vaevalu Falani on tuvalulainen poliitikko ja syyskuusta 2021 lähtien maan kenraalikuvernööri, joka edustaa Charles III:n valtaa Salomonsaarilla. Ennen politiikaan siirtymistä Falani toimi Tuvalun kirkon johdossa. Kuningatar Elisabet II nimitti Falanin virkaatekeväksi kenraalikuvernööriksi 14. elokuussa 2017. Falanin edeltäjä, Iakoba Italeli, erosi vuonna 2019 asettuakseen ehdolle parlamenttivaaleissa. Hän edusti maataan myöhemmin kuningattaren hautajaisissa. Falanille on myönnetty seuraavat kunnianosoitukset: * Brittiläisen imperiumin ritarikunta (Yhdistynyt kuningaskunta, 2014) * Pyhän Mikaelin ja Pyhän Yrjön ritarikunta (Yhdistynyt kuningaskunta, 2022) == Lähteet == Luokka:Syntymävuosi tuntematon Luokka:Tuvalun kenraalikuvernöörit
Aija Andersson

Aija Johanna Andersson (o.s. Typpö, 26. maaliskuuta 1983 Espoo – 1. lokakuuta 2023 EspooKuolinilmoitus. Helsingin Sanomat 4.11.2023, s. B 30.) oli suomalainen kirjailija ja runoilija. Ennen kirjailijan uraa Andersson toimi myös kansanedustaja Claes Anderssonin eduskunta-avustajana (ei sukua). Anderssonin ura runoilijana alkoi hänen jättäydyttyään virkavapaalle peruskoulun äidinkielen ja kirjallisuuden opettajan työstä.. Virkavapaan aikana hänellä diagnosoitiin synoviaalisarkooma, jonka vuoksi hänen toinen jalkansa jouduttiin amputoimaan. Anderssonin esikoisrunokokoelma Amputaatio julkaistiin vuonna 2021. Anderssonilta julkaistiin lisäksi runokokoelma Eutanasia vuonna 2022 sekä säeromaani Pii vuonna 2023. Neljäs runokokoelma Ehjä ilmestyy postuumisti keväällä 2024. Anderssonin runoja on julkaistu myös Kulttuurivihkojen verkkosivuilla Lasikenkä piparkakkutalossa -blogissa sekä useissa eri lehdissä ja antologioissa. Vuonna 2009 hän oli mukana toimittamassa runoantologiaa Rikas runo – sanoja köyhyydestä. Aija Andersson kuoli 1. lokakuuta 2023 syöpään. == Teokset == * Amputaatio (2021) * Eutanasia (2022) * Pii (2023) * Ehjä (2024) == Lähteet == ==Aiheesta muualla== * Parantumatonta syöpää sairastava Aija Andersson elää jatkoajalla: Viimeinen vuoteni on mennyt jo ohi Radio Suomi, Yle Areena 20.7.2022 Luokka:Suomalaiset runoilijat Luokka:Suomalaiset opettajat Luokka:Vuonna 1983 syntyneet Luokka:Vuonna 2023 kuolleet
Tuvalun ansioritarikunta

Tuvalun ansioritarikunta () on tuvalulainen kunniamerkki. Se perustettiin vuonna 2016 maan itsenäisyyden 38-vuotisjuhlan kunniaksi. Tähän varattiin 30 000 dollaria valtion budjetista vuonna 2017. * ritarikunnan nauha == Lähteet == Luokka:Tuvalun kunniamerkit
Neroskulma

Neroskulma on kylä Hämeenlinnan ja Padasjoen välillä. Neroskulma kuului ensin Padasjoen kuntaan ja sitten Lammin kuntaan. Kuntaliitoksen myötä Neroskulmasta tuli osa Hämeenlinnaa vuonna 2009. Neroskulman naapurikylät ovat Auttoinen, Porraskoski, Ala-Porasa ja Aarnonkulma. Neroskulmassa sijaitsee Nerosjärvi. Se laskee Porraskoskeen. Neroskulman kansakoulu oli toiminnassa 1920-1960-luvuilla ja nykyään Neroskulmassa on Vanhankouluntie. Neroskulman kansankoulusta on myös kirja. Neroskulmassa oli aiemmin myös kauppa, Kaarin Valinta. Luokka:Padasjoen kylät
Hanna Storm

Hanna Storm (s. 1985) on Turussa asuva runoilija ja esiintyjä.Storm, Hanna Kirjasampo. Viitattu 3.10.2023, == Teokset == * Kiltin tytön rakkaus. Romaani 2024, Aviador * Silittäisinkö häntä vähän 2023, Aviador * Kanootin säilyttämisestä talven yli 2020, Aviador * kutsun itseni kylään 2018, Aviador == Lähteet == == Aiheesta muualla == * Zelda-zine 2021 https://www.zelda.fi/articles/ruoholahden-leijona-ja-eckeron-kenguru/ * ABC:llä on aina kesä. Viikon runoilija Hanna Storm. Nuori voima -verkkolehti 2020 Luokka:Suomalaiset runoilijat Luokka:Vuonna 1985 syntyneet Luokka:Elävät henkilöt
Alexander Albrecht

Alexander Albrecht (12. elokuuta 1885 Arad – 30. elokuuta 1958 Bratislava) oli slovakialainen säveltäjä ja kapellimestari.Alexander Albrecht Music Centre Slovakia, viitattu 2.10.2023 Albrecht opiskeli vuosina 1904–1908 Budapestin Franz Liszt -musiikkiakatemiassa. Hänen opettajinaan olivat sävellyksessä Hans von Koessler, pianonsoitossa István Thomán ja myöhemmin Béla Bartók sekä orkesterinjohdossa Ferenc Szandtner. Albrecht suoritti samanaikaisesti oikeustieteellisiä opintoja. Vuosina 1908–1952 hän toimi urkurina Pyhän Martinuksen katedraalissa Bratislavassa. Vuosina 1921–1952 Albrecht johti myös Kirchenmusikverein zu St. Martinia. Lisäksi hän työskenteli opettajana paikallisessa musiikkikoulussa. Albrechtin sävellystuotanto voidaan jaotella kolmeen kauteen. Vuotta 1925 edeltävä tuotanto perustuu saksalaiseen romanttiseen perinteeseen, erityisesti Johannes Brahmsiin. Vuosina 1925–1945 Albrecht laati hyvin kontrapunktisia teoksia, joissa esiintyy rohkeita harmonisia etenemisiä. Tässä vaiheessa Albrechtin tuotannossa korostuivat atonaalisuuden ja uusasiallisuuden ihanteiden vaikutteet. Vuosina 1946–1957 Albrecht yksinkertaisti ilmaisuaan ja yhdisti kansanmusiikillisia sekä uusklassistisia vaikutteita. Hänen tuotantonsa joukossa vahva asema on kamarimusiikkiteoksilla, joihin kuuluvat pianokvintetto ja D-duurijousikvintetto. Albrecht teki myös laajan laulutuotannon. Hän kärsi elämänsä myöhäisissä vaiheissa näön ja kuulon heikkenemisestä. Hän teki itsemurhan.Daniel Hevier, Hudobný skladateľ Alexander Albrecht: Strata sluchu a zraku ho dohnala k samovražde HNonline.sk 12.8.2020, viitattu 2.10.2023 == Lähteet == Luokka:Slovakialaiset säveltäjät Luokka:Slovakialaiset kapellimestarit Luokka:Vuonna 1885 syntyneet Luokka:Vuonna 1958 kuolleet Luokka:Itsemurhan tehneet
Quadronno (täsmennyssivu)

Quadronno tarkoittaa seuraavia asioita: == Maantiede == * Quadronno, historiallinen kaupunginosa Milanon keskustassa * Via Quadronno, katu Milanon keskustassa == Muut == * Quadronno Bag, Bottega Venetan laukkumalli * Bar Quadronno, historiallinen baari Milanossa * Via Quadronno, historiallinen baari Manhattanin Upper East Sidella New Yorkissa, joka on vapaasti inspiroitunut Quadronnon kaupunginosan elämäntyylistä * Via Quadronno Italian Cafe Harajuku, historiallinen baari Tokiossa Japanissa, joka on saanut inspiraationsa Quadronnon alueen elämäntyylistä.
Kambodžan kuninkaallinen ritarikunta

Kambodžan kuninkaallinen ritarikunta (, ) on kambodžalainen ritarikunta. Se perustettiin alkujaan 8. helmikuuta 1864. Alkujaan ritarikuntaa myönnettiin ranskalaisten siirtomaaisäntien suostumuksella sellaisille vähintään 29-vuotiaille henkilöille, jotka olivat ansioituneet joko sotilas- tai siviiliurallaan vähintään kolmen vuoden ajan Ranskan Indokiinassa, mieluiten Kambodžassa. Siirtomaa-aikana ritarikunnan nauha oli valkoinen keltaisilla reunoilla, mutta Kambodžan itsenäistymisen jälkeen nauhasta tuli punainen vihreillä reunoilla. Ritarikunnan nauhat on vaihdettu kerran. Ritarikunnassa on viisi luokkaa, jonka yläpuolella on nykyään myös erikoisluokka ainoastaan valtionpäämiehille: Luokka 1864–1948 1948– Suurristi Suurupseeri Komentaja Upseeri Ritari == Lähteet == Luokka:Kambodžalaiset ritarikunnat
Räpylä

Räpylä voi tarkoittaa ainakin seuraavia: *räpylä, vedessä liikkuvien eläinten varpaiden välissä oleva ihopoimu *räpylä, useissa urheilulajeissa käytettävä käsine, jolla pallo tai kiekko otetaan kiinni *uimaräpylä eli räpylä, uimista auttava jalkine *käsiräpylä, uimista auttava käsine
Kobeljaky

Kobeljaky () on kaupunki Ukrainan Pultavan alueen Pultavan piirissä. Kaupunki sijaitsee Dneprin alangolla Vorsklajoen rannalla, 75 kilometriä aluekeskus Pultavasta etelälounaaseen. Tammikuun keskilämpötila on −5,7 °C ja heinäkuun +20,3 celsiusastetta. Keskimääräinen vuosisademäärä on 430 millimetriä. Ukrainan tilastokeskus arvioi kaupungin väkiluvuksi 9 465 (2022). Vuonna 2001 siellä oli 12 076 asukasta, joista etnisesti ukrainalaisia oli 82 % ja venäläisiä 17 %. Vuoden 1989 väestönlaskennassa kirjattiin 12 975 asukasta. Kaupungin aseman Kobeljaky sai vuonna 1803 (tai 1802). Ukrainan valtiossa Kobeljaky on kesän 2020 aluehallintouudistuksen jälkeen kuulunut Pultavan piiriin; sitä ennen se oli Kobleljakyn piirin hallintokeskus. == Lähteet == ==Aiheesta muualla== Luokka:Pultavan alueen kaupungit Luokka:Pultavan piiri
Kansallisen ansion suurritarikunta

Kansallisen ansion suurritarikunta () on kambodžalainen ritarikunta. Se perustettiin 5. lokakuuta 1995 kuningas Norodom Sihanoukin käskystä. Sitä myönnetään ainoastaan ulkomaalaisille valtionpäämiehille tai sellaisille Kambodžan kansalaisille, jotka ovat palvelleet kansakuntaansa poikkeuksellisella tavalla. Se on maan korkein mahdollinen kunnianosoitus. Ritarikunnassa on vain yksi luokka: * ritarikunnan nauha == Lähteet == Luokka:Kambodžalaiset ritarikunnat
Viatcheslav Novikov

== Elämäkerta == Viatcheslav Novikov syntyi Harkovassa, Ukrainassa, vuonna 1947. Novikov opiskeli Kiovan konservatoriossa, professori Vsevolod Topilinin johdolla. Aspirantuuran, eli tohtoritutkintoa vastaavan koulutuksensa hän suoritti professori A. Aleksandrovin johdolla. Novikov on soittanut uransa aikana tuhansia konsertteja sekä soolona, että useissa eri kokoonpanoissa. Hän on esiintynyt jokaisessa entisen Neuvostoliiton maassa ja monissa Euroopan maissa sekä lisäksi muun muassa Brasiliassa, Etelä-Koreassa ja Japanissa. Novikovin ura oli aluksi painottunut jazz-musiikkiin, kunnes hän omistautui klassiselle musiikille aloitettuaan opintonsa professori V. Topilin alaisuudessa 1960-luvun loppupuolella. 1970- ja 1980-luvulla Novikov toimi Kiovan filharmoniaorkesterin solistina sekä esiintyi vuodesta 1979 alkaen perustamansa Kiovan pianotrion kanssa, soittaen yli sata konserttia vuodessa. Kiovan pianotrio oli 1980-luvulla yksi Neuvostoliiton kuuluisimmista ja arvostetuimmista. Vuodesta 1989 alkaen Novikov on asunut Suomessa. Ensimmäiset Suomen konserttinsa hän soitti heinäkuussa 1989 pienellä kamarimusiikkifestivaalilla Puumalassa. Konsertit olivat huippumenestys ja niitä kehuttiin Helsingin Sanomissa festivaalin parhaiksi. Novikov sai vuonna 1994 ensi kerran kutsun Kuhmon kamarimusiikki -festivaaleille, joilla hän loppujen lopuksi esiintyi lisäksi vuosina 1995-2000 ja 2005. Vuosituhannen vaihteessa Novikov esiintyi myös useita kertoja eri puolilla Eurooppaa sellisti Seppo Kimasen ja viulisti Yoshiko Arain kanssa. Novikov on soittanut myös jazz-triossa yhdessä virolaisen basistin Toivo Untin sekä yhdysvaltalaisen rumpalin Brian Melvinin kanssa muun muassa Suomessa, Virossa, Latviassa ja Liettuassa. Lisäksi trio esiintyi useita kertoja George Enescu -festivaalilla Romaniassa. Trio julkaisi Paintings -nimisen levyn vuonna 2006. Uransa aikana Novikov on levyttänyt yhteensä 14 albumia, joista uusin julkaistaan syksyllä 2023. == Lähteet == * HS - Novikov tavoitti aidon Schubert-magian (Olavi Kauko, Helsingin Sanomat, 23.01.1997) * Viatcheslav Novikov - biografia (fi) Luokka:Vuonna 1947 syntyneet Luokka:Elävät henkilöt
Eero Kolamo

Eero Petteri Kolamo (18. syyskuuta 1937 Sääksmäki – 26. maaliskuuta 2023 Helsinki) oli suomalainen yritysjohtaja ja osuustoimintaliikkeen vaikuttaja, joka sai kauppaneuvoksen arvonimen. Viitattu 2.10.2023. Kolamon vanhemmat olivat asemapäällikkö Thor Veli Petter Kolamo, aiemmin Kolström, ja toimistovirkailija Rauha Hedvig Molkka. Hänen puolisonsa 1961–2023 oli henkilöstösihteeri Anja Tuulikki Eskola. Kolamo tuli ylioppilaaksi Toijalan yhteiskoulusta 1957 ja valmistui ekonomiksi Helsingin kauppakorkeakoulusta 1961. Hän oli Karjakunnan markkinointitehtävissä 1961–1962, Helsingin konttorin myyntipäällikkö 1962–1963 ja Sveriges Lantbruksförbundin markkinointitehtävissä Tukholmassa 1963–1964. Karjakunnan, vuodesta 1978 Keskuskunta OK-Liha, Helsingin konttorin apulaisjohtaja Kolamo oli 1964–1965, markkinointipäällikkö 1965–1966, markkinointijohtaja 1966–1976, valmistelinjan johtaja 1977–1980, varatoimitusjohtaja 1980–1981, toimitusjohtaja 1981–1985, johtokunnan jäsen 1975–1980, johtokunnan varapuheenjohtaja 1980–1981 ja puheenjohtaja 1981–1985. Kolamo oli Suomen Sokerin Kariniemen yksikön johtaja 1986–1987 ja SOK:n pääjohtajan varamies, päivittäistavararyhmän johtaja, kenttäryhmän johtaja, strategisten projektien johtaja ja hallituksen jäsen 1987–1999. Lihakauppakurssien kannatusyhdistyksen toiminnanjohtaja hän oli 1961–1981 ja johtokunnan jäsen 1965–1981 ja puheenjohtaja 1981–1985. Kolamolla oli myös useita elintarvikealan ja muita asiantuntija- ja luottamustehtäviä. Kauppaneuvoksen arvonimen hän sai 1991. == Lähteet == Luokka:Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka:Kauppaneuvokset Luokka:Vuonna 1937 syntyneet Luokka:Vuonna 2023 kuolleet
Et si tu n’existais pas

Et si tu n'existais pas on yhdysvaltalaisen poplaulaja Joe Dassinin single vuodelta 1975. Sen sävelsivät Toto Cutugno ja Pasquale Losito ja sanoittivat Pierre Delanoë, Claude Lemesle ja Vito Pallavicini. Kappale on myös studioalbumin Joe Dassin (Le Costume blanc) avausraita. "Et si tu n'existais pas" on versioitu useasti. Cutugno lauloi sen itse vuonna 1990. Kappale, jonka nimi suomentuu sanatarkasti ’Ja jos sinua ei olisi olemassa’, on käännetty muun muassa portugaliksi, hollanniksi, kreikaksi, suomeksi ja norjaksi. Hollanninkielisiä käännöksiä on useita: "De eerste keer", "Overal denk ik aan jou", "Stel dat jij niet echt bestond", "Stel nu dat jij niet bestond". Suomenkielisiä on puolestaan yksi, Chrisse Johanssonin sanoittama "Etsin kunnes löydän sun". Sen on levyttänyt usea artisti, kuten Markku Aro, Matti ja Teppo, Tauski, Marion ja Jukka Kuoppamäki. "Et si tu n'existais pas" ylsi Belgian singlelistalla sijalle kolme keväällä 1976. Suomessa "Et si tu n'existais pas" oli 38:nneksi suurin hitti vuonna 1977.Pennanen, s. 22 == Lähteet == * === Viitteet === == Aiheesta muualla == *Chordify.net: Et si tu n’existais pas Luokka:Toto Cutugnon kappaleet Luokka:Vuoden 1975 kappaleet
Matinkappeli

Matinkappeli () on Espoon Matinkylän Liisanmetsässä sijaitseva Olarin seurakunnan kappeli. Punatiilisen Matinkappelin suunnitteli arkkitehtitoimisto Erik Kråkström ja se valmistui 1977. Alkuaan se toimi seurakuntatalona. Kappeliksi se vihittiin 1983. Rakennus peruskorjattiin 2002. Matinkappelin yläkerrassa on 130-paikkainen kappelisali, monitoimisali ja kahvio. Alakerrassa on kerhohuone ja takkahuone. Matinkappelin alttaritauluna on Airi Snellman-Hännisen taidetekstiilityö Valoa kohti. Kahvion seinällä on Kuutti Lavosen maalaus Matteus ja enkeli. Matinkappelin puutarhassa sijaitsee Matteuksen Metsäkirkko. == Kuvia == Matinkappeli Matinkylä Espoo 2023-09-17 b.jpg|Matinkappelin länsisiipi. Matteuksen metsäkirkko Matinkylä 170923.jpg|Matteuksen Metsäkirkko. Risti Matteuksen metsäkirkko Espoo 170923.jpg|Metsäkirkon puuristi. ==Lähteet== == Aiheesta muualla == * Olarin seurakunnan tilat : Matinkappeli Luokka:Espoon kirkkorakennukset Luokka:Matinkylä
Ilmastonmuutos Etelä-Sudanissa

Etelä-Sudanissa ilmastonmuutoksen arvioidaan aiheuttavan vuotuisen keskilämpötilan nousua ja useampia kuivuuskausia, mutta toisaalta entistä voimakkaampia ja vaikeammin ennustettavia sateita, jotka saattavat aiheuttaa aiempaa pahempia tulvia. Sateiden määrä on vähentynyt maassa 1970-luvun puoliväliin verrattuna jo 10–20 %, ja sateiden rankkuutta ja ajankohtaa on ollut aiempaa vaikeampaa ennustaa. Suunnan arvioidaan jatkuvan samanlaisena. Arvioiden mukaan Etelä-Sudanin vuoden keskilämpötila nousee vuoteen 2060 mennessä noin 1 °C. Vuoden 2020 tietojen mukaan noin 80 % maan väestöstä elättää itsensä maataloudella. Köyhyys on maassa yleistä. Ilmastossa tapahtuvat muutokset saattavat lisätä satojen menetyksiä ja vähentää karjaeläinten laidunalueiden ja juomapaikkojen määrää, mikä puolestaan lisää kilpailua alueista ja mahdollisesti jännitteitä paimenten ja maanviljelijöiden välillä. Erään tutkimuksen mukaan maassa yleisesti kasvatetun durran sato vähenisi 5–25 % vuosien 2000–2050 välillä. Kuivuuden, mutta toisaalta tulvien takia ihmisillä ei välttämättä tule olemaan käytössään puhdasta juomavettä. Tulvat saattavat myös levittää veden välityksellä leviäviä tauteja. Sudanin ja Etelä-Sudanin välille on jo syntynyt jännitteitä rajallisten vesivarojen suhteen. Ilmastonmuutoksen arvellaan myös vähentävän biodiversiteetin kannalta tärkeitä elinympäristöjä Etelä-Sudanin metsissä ja vesistöissä. == Lähteet == Luokka:Etelä-SudanEtelä-Sudan
Ruomelanpuisto

Ruomelanpuisto () on puisto Olarin keskiosassa eteläisessä Espoossa. Ruomelanpuisto rajautuu idässä Päivänkehränkenttään ja etelässä Kuitinmäenkaareen. Koillispuolella sijaitsee Päivänkehrän koulu. Puiston itäosasta on Yöportti-niminen alikulku Keskiyönpuistoon. Ruomelanpuisto on metsäinen ja osittain kallioinen. Sen korkein kohta on noin 20 metriä merenpinnan yläpuolella. Nykyisen nimensä puisto sai 1977. Kutakuinkin Olarinmäkeä tarkoittava alueennimi Ruomela oli otettu käyttöön 1960-luvulla, mutta se jäi unohduksiin seuraavalla vuosikymmenellä. Ruomela palautuu torpannimeen, josta on varhaisin asiakirjatieto vuodelta 1774. Nimen alkuperää ei tiedetä. == Lähteet == Luokka:Espoon puistot Luokka:Olari
Luettelo Madagaskarin kansallispuistoista

Madagaskarin kansallispuistot muodostavat osan Madagaskarin luonnonsuojelualueista. Maassa on 19 varsinaista kansallispuistoa ja niiden lisäksi kuusi luonnonsuojelualuetta, kaksi suojeltua merialuetta ja 21 muuta rauhoitettua kohdetta. Lisäksi on rauhoitettuja alueita joita hallitsevat yksityiset tahot tai uskonnolliset yhdyskunnat. Nimi Kuva Sijainti Perustettu Huom. Amber-vuoren kansallispuisto Diana 1958 Analamazaotran kansallispuisto (Périnet) Alaotra-Mangoro 1989 Andasibe-Mantadian kansallispuisto 150px Alaotra-Mangoro 1989 Andohahelan kansallispuisto Anosy 1939 UNESCO maailmanperintölistalle 2007 Andringitran kansallispuisto Haute Matsiatra 1927 UNESCO maailmanperintölistalle 2007 Ankarafantsikan kansallispuisto Boeny 2002 Baie de Balyn kansallispuisto Boeny 1997 Isalon kansallispuisto Ihorombe 1962 Kirindy Mitean kansallispuisto Menabe 1997 Lokoben kansallispuisto Diana 1913 Mananara Nordin kansallispuisto Analanjirofo 1989 UNESCOn biosfäärinsuojelualue Marojejyn kansallispuisto Sava 1952 UNESCO maailmanperintölistalle 2007 Marolambon kansallispuisto Atsinanana, Vakinankaratra, Amoron'i Mania, Vatovavy Fitovinany 2015 UNESCO-kohteiden yhdyskäytävä Masoalan kansallispuisto Sava, Analanjirofo 1997 UNESCO maailmanperintölistalle 2007 Midongy du sudin kansallispuisto Atsimo- Atsinanana 1997 Nosy Haran kansallispuisto Diana (merialue) 2012 Nosy Tanikelyn kansallispuisto Diana (merialue) 2011 Nosy Ve-Androkan kansallispuisto Atsimo-Andrefana (merialue) 2015 koralliriuttoja Ranomafanan kansallispuisto Haute Matsiatra, Vatovavy-Fitovinany 1991 UNESCO maailmanperintölistalle 2007, Sahamalazan kansallispuisto Sofia (merialue) 2007 myös nimellä Iles Radama Tsimanampetsotsen kansallispuisto Atsimo- Andrefana 1927 Tsingy de Bemarahan kansallispuisto Melaky 1997 UNESCO maailmanperintölistalle 1990. Tsingy de Namorokan kansallispuisto Boeny 2002 Zahamenan kansallispuisto Alaotra-Mangoro, Analanjirofo, Atsinanana 1997 UNESCO maailmanperintölistalle 2007 Zombitse-Vohibasian kansallispuisto Atsimo-Andrefana 1997 == Lähteet == *